એકબાજુ રાજ્ય અને દેશમાં દલિતો પર અત્યાચાર બાબતે અહેવાલો આવી રહ્યા છે. જેને લઈને વિરોધ પક્ષો દ્વારા સરકારને ‘દલિત વિરોધી’ ગણાવી માછલા ધોવાઈ રહ્યા છે. ખાસ કરીને ગુજરાતના અંતરીયાળ ગામડાઓમાંથી આવતા અહેવાલો મુજબ મુછો રાખવા, લગ્નમાં ઘોડા પર બેસી જાન કાઢવી જેવી બાબતે દરબાર અને દલિત વચ્ચે વૈમનસ્ય સર્જાઈ રહ્યું છે ત્યારે બનાસકાંઠાના એક ગામના દરબારોએ બે અનાથ દલિત બહેનો પાર્વતી સોલંકી અને જાગૃતિ સોલંકીના લગ્ન કરાવી સમાજમાં સૌહાર્દતા અને સર્વસમભાવનું ઉત્તમ ઉદાહરણ પૂરું પાડ્યું છે.